Морской, Дмитрий Иванович

**Дмитрий Иванович Морской**, (эсинзэ буелемесь: **Малышев**), (cёрмадей лемезэ  (чачсь 1897-це иень ожоковонь 20 чистэ Оренбургской областень Бугурусланской райононь Сапожкина эрзянь велесэ — кулось 1956-це иень даволковонь 20 чистэ Колтубановка посёлкинесэ (ашти Бузулук ошонть вакссо) — рузонь ды эрзянь содавикс валморонь сёрмадыця ().

## Эрямо ки
Ансяк кенерсь касомо, тусь «германецтнэнь» каршо тюреме. Ютынзе 1-це мировой ды Гражданской войнань китнень.
1923-це иестэ, зярдо эрзянь кельсэ прозань сёрмадыцят, ловт, арасельть, Московсо «Якстере теште» газетасо лиссь «Бедной Олодя» покш ёвтнемазо. Авторось прянзо лемдизе Морянь Митякс.
Од вийть ды эсь лангс кемема макссь эрзянь цёрантень В.Я. Брюсов лемсэ Московонь литературно-художественной институтсо тонавтнемась. Тосо сон вастовсь ламо содавикс писатель марто.
Институтонть прядомадо мейле нолдась «Сурдина пурги» поэзиянь пусмо, козонь совасть виев, метафорасо сюпав ламо произведеният: «Какая ночь!..», «Сон», «Сквозь сумрак вечерелых дней...», «Зимой», «Безделица»...
Покштояк покш лезэ ды аёвтавикс тансть кандсть Дмитрий Морскойнень рузонь ине сёрмадеесь Алексей Максимович Горькиень пельде сёрматне: тона явсь эрзянь цёрантень мель, ловнось рукописензэ, ёвтась стихтнень коряс мелензэ-арсеманзо, кемевтсь эсь вийтнес.
Виде, Сапожкинань цёрась сёрмадсь рузонь кельсэ, ансяк ялатеке эзь стувтне эсь велензэ, эсь раськензэ. Аволь вейке стих ды поэма алтась эрзятненень, сыпет эсь олячинть кис тюремантень.
Зярдо фашисттнэ каявсть масторонок лангс, поэтэсь таго сыргась фронтов, те войнась сонзэ эрямосо... колмоцель.
Ульнесь рядовоекс, яксесь атакас, ютко шкасто сёрмадсь стихть.
1943-це иень август ковсто понгсь снаряд алов, пек томбавсь. Госпитальсэ куродызе стака орма, конадо мейле эзь стякшново таркастонзо.
Мезеньгак лангс апак вано, поэтэсь эзь максо пря орматненень-сэредькст- нэнень: сёрмадсь од произведеният, анокстась рукописть, кемсь — нолды ламо книгат.

## Сёрмадовксонзо
### Сонзэ сёрмадовксонзо
*  Долгие версты войны: сборник / сост. Г. Ф. Хомутов. - Оренбург : Димур, 2010. - 251 с
### Д. И. Морскойдэ сёрмадовкст
* Бураков, Лев Александрович. (1930-). "Оренбуржье нас породнило" : неизвестное об известных писателях : [очерки] / Л. А. Бураков ; ред. Иванов А. А. . - Оренбург :
ОГИМ, 2006. - 90 с. : фото

### Периодической изданият
* Парчуков, Дмитрий. Морская душа / Д. Парчуков // Оренбуржье. - 2007. - 2 ноября (N 171). - С. 8
* "Он пел, соловью подражая..." / Д. И. Морской // Вечерний Оренбург. - 2010. - 24 февраля ( N 8). - С. 11. - Содержание:
Призывник ; Живу в подвальном каземате ; Опрокинутый вниз головой ; На лугах ; Мое рожденье ; Над куделью ; Лунный свет и четкие 
вершины ; Жаворонок ; Колыбельная ; Голубь
* "Не спится детине без дела" / Д. Морской // Вечерний Оренбург. - 2010. - 24 марта (N 12). - С. 23 : фото. - Содержание:
Письмо дальневосточнику ; Думы ; Сон ; За ткацким станом ; Холсты ; Столяр ; Валенщик ; Плотничаю ; Стирка
*  Поэтическая мозайка: стихи / Д. Морской // Вечерний Оренбург. - 2010. - 28 июля (N 30). - С. 10

## Невтевкст
* http://www.lib.e-mordovia.ru/Library/?Char=&id=96 
* http://oodb.ru/orenburjie/literaturnaya-karta/name/256-2012-02-15-11-20-01